তেজগাঁও স্কুলে। স্কুলটা শুক্রবার বন্ধ থাকত, রবিবার খোলা থাকত। আমি রবিবার স্কুলে না গিয়ে আর্ট কলেজে যেতাম। সেখানে সিনিয়রদের আঁকা দেখতাম। যারা জলরঙ করত তাদের পানি এনে দিতাম। সাহায্য করতাম। এভাবে আমার দক্ষতা বাড়ে। প্রথমদিকে ভালো রেজাল্ট করলেও সপ্তম থেকে অষ্টম শ্রেণিতে উঠলে আমার রোল হয় আটচল্লিশ। তখন হেডস্যার বাবাকে খবর দিলেন। আব্বা জানতেন না আমি ছবি আঁকি। তিনি আমাকে বদমাশ বলে ধমক দিলেন। আজিমপুর ফরিদউদ্দিন স্কুল থেকে ম্যাট্রিক পাস করি। এরপর এক পর্যায়ে এসে আর্ট কলেজে (বর্তমানে ঢাকা বিশ্ববিদ্যালয়ের চারুকলা অনুষদ) ভর্তি হই।